Tiɣimit-is di tejmiɛt kan, mi d-yekfa cceɣl n lexla ad yas ad iqesseṛ d yelmeẓyen. Dinna i yeɛreḍ tayri mi yettwali tullas ttɛeddint ɣer tala. Tullas n taddart ur ttfakkant ara mi dayen fukkent tid yessawḍen tizi n zzwaǧ, ad imɣurent tiyyaḍ. Din i yessen Yidir tin a izedɣen tirga-yis. Yuɣal yal tameddit yettɛassa-tt mara d-tɛeddi ɣer tala, iḥeggeṣ-d tamuɣli neɣ azmumeg seg wudemis. Yedder di talwit, di tirga i deg yettani am akken yerra yid-s axxam. Yidir ur issin ara lakul, tikelt ukk tamezwarut mi yesla i yis yenna-yas: Ziɣ arrac-nni drewcen, ad ruḥen si tifawt ɣer temddit ad ɣren ɣer lecyax n